Baycini

Baycini (ing. Baijini) - Avstraliyanın şimalında yerləşən Arnem-Lend yarımadasının aborigenlərinin miflərində keçən əfsanəvi xalq. Xüsusilə Avstraliya landşaftının və bitki örtüyünün yaradıcısı, həmçinin bu bölgənin bir çox qəbiləsinin əcdadı sayılan - Canqqavul (ing. Djanggawul) bacıları və qardaşı haqda miflər dövriyyəsində keçir.

1940-cı illərdə İrrkalada (ing. Yirrkala) və Milinqimbi (ing. Milingimbi Island) adasında Canqqavul haqda mifləri qələmə alan Ronald BerndtinBerndt 2005, С. xix sözlərinə görə, Baycini qismən mifoloji olsalarda, həqiqətdə tarixi personajlardır, çünki onlar haqda deyilənlərə inansaq, Baycinilər Canqqavul kimi yaradan əcdadlar yox, makasarlardan öncə bu sahillərə gələn əcnəbi tacir idilər. Lakin, miflərdə onlar bu Əcdadların çağdaşları kimi keçirBerndt 2005, С. 55.

Avstraliya sahillərində həqiqi fəaliyyətləri tarixçilərə bəlli olan makasar və buqislər kimi, əfsanəvi baycinilər trepanqdan (dəniz xiyarı) müalicəvi çəkmə (bəkməz) almaqla məşğul olublar, və bunu etdikləri yerlərdə indiyədək tamarind ağacları bitirBerndt 2005, С. 28. Tarixçilər, qaydaya uyğun olaraq, tamarindi Avstraliyaya makasarların gətirdiyini düşünürlər. Lakin, baycinilər trepanqların ovlanması və emalından başqa düyü əkir və daşdan evlər tikirdilərSwain 1993, pp. 170, 183. Geniş yayılmış fikrə görə, “baycini” makasar dilindəki “qadın” sözünün kökündən yaranıb. Buna sübut kimi, əsl makasar trepanq ovçularından fərqli olaraq, əfsanəvi baycinilərin arasında qadınların olması göstərilirSwain 1993, С. 170. 

Əfsanəvi baycinlərin prototipinin kim olması sonunadək aydın deyil"The Western history and prehistory can discover nothing of them", согласно: Swain, Tony & Trompf, G. W. (1995), Swain, Tony & Trompf, G. W., eds., The religions of Oceania, Library of religious beliefs and practices, Routledge,. İrəli sürülən fərziyyələrdən birinə əsasən, bu dəniz qaraçıları adlanan və Cənub-Şərqi Asiya dənizlərində ailələri ilə birgə səyahət edən bacolar ola bilərBerndt, Ronald Murray & Berndt, Catherine Helen (1954), Arnhem Land: its history and its people, Volume 8 of Human relations area files: Murngin, F. W. Cheshire, с. 34. Digər fikirə əsasən, baycini haqda əfsanələr makasar trepanq ovçuları ilə Sulavesi adasına səyahət etmiş və geri dönmüş aborigenlərin nağıl etdiyi  hadisələri əks etdirir.

Daha ekzotik fərziyyəyə görə, baycinilər çinli səyyahlar olub. Qədim Çinin elm və texnikasının məşhur  tarixçisi Cozef Nidem hətta ehtimal edirdi ki, “baycini” sözü çin dilindəki “bay jen” (白人 – ağ adamlar, yəni indoneziyalılardan və Avstraliya aborigenlərindən daha ağ dəriyə malik olanlar) , bey jen (北人 - şimallılar), ya da beyçin jen (北京人 – pekinlilər) sözlərindən törəyibNeedham, Joseph (1971), Science and civilisation in China, vol. 4, Cambridge University Press.

Bu fərziyyəni yaxın zamanlarda amerkialı jurnalist Luiza Levates məşhurlaşdırıbLevathes, Louise (1997), When China Ruled the Seas: The Treasure Fleet of the Dragon Throne, 1405–1433, Oxford University Press, сс. 195-196.

 Ədəbiyyat 

 Berndt, Ronald M. (2005), Djanggawul: An Aboriginal Religious Cult of North-Eastern Arnhem Land, Volume 43 of Routledge library editions: Anthropology and ethnography, Routledge
 Swain, Tony (1993), A place for strangers: towards a history of Australian Aboriginal being, Cambridge University Press

 Qeydlər 
Kateqoriya:Mifologiya
Kateqoriya:Mifoloji xalqlar